**Αθήνα, 01-12-2022**

**ΔΕΛΤΙΟ ΤΥΠΟΥ**

**12η Περίοδος επιμόρφωσης ΕΑΝ**

**(Εισαγωγή της Αγγλικής Γλώσσας στο Νηπιαγωγείο)**

Από την **Τρίτη, 06 Δεκεμβρίου** και ώρα **13.00** μέχρι την **Δευτέρα, 12 Δεκεμβρίου, 2022** και ώρα **13.00** θα ανοίξει ξανά το μητρώο του ΙΕΠ για την υποβολή αίτησης συμμετοχής στην εξ αποστάσεως ασύγχρονη επιμόρφωση των εκπαιδευτικών **ΠΕ06 & ΠΕ60** **που δεν εγγράφηκαν στις προηγούμενες περιόδους (νέες τοποθετήσεις κ.λπ.).**

* Η εγγραφή γίνεται μέσω της ιστοσελίδας του Ι.Ε.Π. (<https://www.iep.edu.gr/services/mitroo/login.php> ) ακολουθώντας την αναγραφόμενη στην ιστοσελίδα σχετική διαδικασία.
* Οι εκπαιδευτικοί που θα υποβάλουν την αίτησή τους εμπρόθεσμα και πληρούν τις προϋποθέσεις (έχουν δηλαδή δηλωθεί στο myschool από το σχολείο τους), θα μπορούν από την **Πέμπτη, 15 Δεκεμβρίου, 2022** και ώρα **13.00** να συνδεθούν στην πλατφόρμα moodle (<https://elearning.iep.edu.gr/study/enrol/index.php?id=511>) για να **ξεκινήσουν** την **επιμόρφωσή τους,** συνολικής διάρκειας **24 ωρών**.
* Η σύνδεση στην πλατφόρμα γίνεται με **προσωπικούς κωδικούς taxis**.
* Η βεβαίωση θα είναι διαθέσιμη μέσω του μητρώου του ΙΕΠ μετά την ολοκλήρωση των δύο φάσεων (Α και Β).

**Για τους εκπαιδευτικούς που τοποθετούνται για πρώτη φορά σε νηπιαγωγεία**, επισημαίνουμε τα εξής:

Κατά τις πρώτες δύο εβδομάδες, οι εκπαιδευτικοί **δεν ξεκινούν δραστηριότητες στην αγγλική γλώσσα, αλλά παρακολουθούν το πρόγραμμα της τάξης κατά τις διδακτικές ώρες που έχουν αναλάβει**, με σκοπό την απαιτούμενη σταδιακή εξοικείωση των μαθητών και μαθητριών αλλά και των ίδιων με το πρόγραμμα του νηπιαγωγείου.

Κατά τη διάρκεια της περιόδου αυτής, οι εκπαιδευτικοί ΠΕ06 συνεργάζονται με τη Διεύθυνση του Νηπιαγωγείου και τις/τους νηπιαγωγούς ώστε α) να μελετήσουν τον προγραμματισμό του Νηπιαγωγείου και της τάξης, β) να εξοικειωθούν με τα διαθέσιμα μέσα και υλικά του Νηπιαγωγείου, γ) να παρατηρήσουν την εκπαιδευτική διαδικασία στην τάξη και δ) να γνωρίσουν τις οικογένειες των μαθητών και μαθητριών. Οι εκπαιδευτικοί συνεργάζονται επίσης μεταξύ τους για το σχεδιασμό και την οργάνωση των δημιουργικών δραστηριοτήτων στα αγγλικά αναπτύσσοντας εκπαιδευτικά σενάρια, τα οποία θα αξιοποιήσουν όταν θα ξεκινήσουν οι δραστηριότητες στα αγγλικά.

Μετά την παρέλευση των δύο πρώτων εβδομάδων (4 διδακτικών ωρών), οι εκπαιδευτικοί ΠΕ06 μπορούν να ξεκινήσουν την εφαρμογή των δραστηριοτήτων αφού συμβουλευτούν το εκπαιδευτικό υλικό και τα σενάρια που είναι διαθέσιμα στην Εκπαιδευτική Πύλη του ΕΑΝ **(ean.auth.gr),** ώστε να τα αξιοποιήσουν σε συνεργασία με τον/τη Νηπιαγωγό. **Σε καμία περίπτωση**, **δεν μπορεί να διατεθεί ή να χρησιμοποιηθεί έντυπο εκπαιδευτικό υλικό στην αγγλική γλώσσα (εγχειρίδια κ.λπ.) εκτός βιβλίων λογοτεχνίας για παιδιά (ιστορίες, παραμύθια κ.λπ.). Τονίζεται ότι η έμφαση δίνεται στον προφορικό λόγο και δεν αναμένεται από τα παιδιά γραφή και ανάγνωση στην αγγλική γλώσσα.**

Για ερωτήματα σχετικά, μπορείτε να απευθύνεστε στο **helpdesk** του ΙΕΠ: <https://www.iep.edu.gr/helpdesk/open.php?topicId=50>

Για περισσότερες πληροφορίες και οδηγίες, δείτε **εδώ**